text: Højsæson for tyve: Sådan undgår du indbrud i juledagene
  24 december 2017 kl. 10.00
  Ligesom sidste år er der begået ganske få indbrud i dagene op til juleaften. Lad det fortsætte ved at følge et par simple råd, inden du kører hjemmefra.
  Rigspolitiets opgørelse over indbrud i julen viser, at antallet af anmeldte indbrud i år ligger på niveau med sidste år. Der er indtil nu i perioden fra den 20. december og frem til juleaftensdags morgen morgen anmeldt 27 indbrud i Syd- og Sønderjylland.sPolitikreds, mens Sydøstjyllands Politi har modtaget 26 anmeldelser.
  - Årene er ikke direkte sammenlignelige, da helligdagene jo falder forskelligt. Men det ser ud til, at vi ligger på samme niveau, som det vi så sidste år, siger vicepolitiinspektør Lars Mortensen fra Nationalt Efterforskningscenter i Rigspolitiet i en pressemeddelelse.
  Antallet af indbrud i julen faldt markant sidste år, og det var det laveste i flere år. Antallet af indbrud er generelt faldet betydeligt de seneste år.
  Sådan undgår du indbrud i julen:
  Lad noget af lyset være tændt. Både udenfor og indenfor.Lås værktøj og haveredskaber inde, så tyven ikke kan buge det til indbrud. Har du en stige, så lås den fast.Lad en bil stå i indkørslen.Tænd radioen.Tænk på, hvad tyven kan se gennem dit vindue. Gem de værdifulde ting af vejen.Der må gerne efterlades lidt rod i haven og lad bare opvasken stå, så det ligner, at du er hjemme. Få naboen til at holde øje med dit hjem, mens du er væk. Kilde: Det Kriminalpræventive Råd
  
  